CELEX: 32021D0773
Language: hu
Date: 2021-05-10 00:00:00
Title: A Bizottság (EU) 2021/773 végrehajtási határozata (2021. május 10.) a tagállamoknak az egyes harmadik országokban előállított, bizonyos kategóriákba tartozó erdészeti szaporítóanyagok egyenértékűségéről szóló ideiglenes határozathozatalra való, az 1999/105/EK tanácsi irányelvvel összhangban történő felhatalmazásáról (az értesítés a C(2021) 3194. számú dokumentummal történt)

2021.5.12.   
               
               
                  HU
               
               
                  Az Európai Unió Hivatalos Lapja
               
               
                  L 169/1
               
            
         A BIZOTTSÁG (EU) 2021/773 VÉGREHAJTÁSI HATÁROZATA
         (2021. május 10.)
         a tagállamoknak az egyes harmadik országokban előállított, bizonyos kategóriákba tartozó erdészeti szaporítóanyagok egyenértékűségéről szóló ideiglenes határozathozatalra való, az 1999/105/EK tanácsi irányelvvel összhangban történő felhatalmazásáról
         
            
               (az értesítés a C(2021) 3194. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (1) és különösen annak 19. cikke (3) bekezdésére,
         mivel:
         
                     (1)
                  
                  
                     A 2008/971/EK tanácsi határozat (2) megállapítja az alapanyagok engedélyezése és regisztrálása, valamint ezt követően az adott alapanyagokból erdészeti szaporítóanyag előállítása tekintetében egyes harmadik országok egyenértékűként történő elismerésére vonatkozó szabályokat. Az érintett harmadik országok az OECD nemzetközi kereskedelemben mozgó erdészeti szaporítóanyagokra vonatkozó minősítési rendszerének (a továbbiakban: az erdészeti vetőmagokra és növényekre vonatkozó OECD-rendszer) tagországai.
                  
               
                     (2)
                  
                  
                     A 2008/971/EK határozat az „azonosított származású”, „szelektált” és „minősített” kategóriába tartozó erdészeti szaporítóanyagokra vonatkozik.
                  
               
                     (3)
                  
                  
                     2011-ben az erdészeti vetőmagokra és növényekre vonatkozó OECD-rendszer szabályai és rendelkezései (3) (a továbbiakban: az erdészeti vetőmagokra és növényekre vonatkozó OECD-rendszer szabályai) az „azonosított származású”, „szelektált” és „minősített” kategóriába tartozó erdészeti szaporítóanyagokra terjedtek ki. Az erdészeti vetőmagokra és növényekre vonatkozó OECD-rendszer szabályait 2013-ban módosították a „tesztelt” kategória felvétele érdekében3.
                  
               
                     (4)
                  
                  
                     A „tesztelt” kategóriába tartozó erdészeti szaporítóanyagok egyenértékűségére vonatkozó uniós szintű határozat hiányában a tagállamok felhatalmazást kaphatnak arra, hogy az 1999/105/EK irányelv 19. cikkének (3) bekezdése alapján nemzeti szinten határozatokat hozzanak.
                  
               
                     (5)
                  
                  
                     2018-ban az Egyesült Királyság az erdészeti vetőmagokra és növényekre vonatkozó OECD-rendszer tagja lett. Harmadik országként felvették a 2008/971/EK határozat I. mellékletébe (4), az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyve 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban – történő alkalmazásának sérelme nélkül.
                  
               
                     (6)
                  
                  
                     A 2008/971/EK határozat módosításáig a tagállamokat fel kell hatalmazni arra, hogy a 2008/971/EK határozat I. mellékletében felsorolt harmadik országokban előállított, „tesztelt” kategóriába tartozó erdészeti szaporítóanyagok egyenértékűségéről ideiglenesen határozzanak. Ezzel összefüggésben a tagállamoknak biztosítaniuk kell, hogy a behozni kívánt anyag minden tekintetben az Unióban előállított és az 1999/105/EK irányelvnek megfelelő erdészeti szaporítóanyagokkal egyenértékű garanciákat nyújtson.
                  
               
                     (7)
                  
                  
                     Tekintettel a 2008/971/EK határozat alkalmazásának esetleges meghosszabbításához szükséges időre, valamint a tagállamokba irányuló behozatal fennakadása kockázatának elkerülése érdekében ezt a határozatot 2024. december 31-ig kell alkalmazni.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A tagállamok jogosultak határozni arról, hogy a „tesztelt” kategóriába tartozó, a mellékletben felsorolt, harmadik országban előállított erdészeti szaporítóanyagok ugyanolyan garanciákat nyújtanak-e, mint az Unióban előállított és az 1999/105/EK irányelv rendelkezéseinek megfelelő erdészeti szaporítóanyagok.
            
            
               (2)   Az (1) bekezdés alkalmazásában:
               
                           a)
                        
                        
                           „garanciák”: a következőkre vonatkozó garanciák:
                           
                                       i.
                                    
                                    
                                       az erdészeti szaporítóanyag előállítására szolgáló alapanyag engedélyezése, és
                                    
                                 
                                       ii.
                                    
                                    
                                       az erdészeti szaporítóanyag forgalomba hozatal céljából, ugyanazon alapanyagból történő későbbi előállítása érdekében hozott intézkedések;
                                    
                                 
                     
                           b)
                        
                        
                           „»tesztelt« kategóriába tartozó erdészeti szaporítóanyag”: olyan erdészeti szaporítóanyag, amely
                           
                                       i.
                                    
                                    
                                       a mellékletben felsorolt alapanyagtípusokból készült, és
                                    
                                 
                                       ii.
                                    
                                    
                                       az 1999/105/EK irányelv I. mellékletében felsorolt fajok vagy mesterséges hibridek közé tartozik.
                                    
                                 
                     
         
         
            2. cikk
            A tagállamok haladéktalanul értesítik a Bizottságot és a többi tagállamot az e határozat alapján meghozott határozatokról, valamint az ilyen határozatok visszavonásáról.
         
         
            3. cikk
            Ezt a határozatot 2024. december 31-ig kell alkalmazni.
         
         
            4. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. május 10-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 11., 2000.1.15., 17. o.
         
         
            (2)  A Tanács 2008/971/EK határozata (2008. december 16.) a harmadik országban előállított erdészeti szaporítóanyag egyenértékűségéről (HL L 345., 2008.12.23., 83. o.).
         
            (3)  A Gazdasági Együttműködési és Fejlesztési Szervezet Tanácsának határozatai, az OECD tanácsának határozata az OECD nemzetközi kereskedelemben mozgó erdészeti szaporítóanyagokra vonatkozó minősítési rendszerének létrehozásáról [OECD/LEGAL/0355]. https://legalinstruments.oecd.org/en/instruments/OECD-LEGAL-0355
         
            (4)  Az Európai Parlament és a Tanács (EU) 2021/536 határozata (2021. március 24.) a 2008/971/EK tanácsi határozatnak az Egyesült Királyságban előállított erdészeti szaporítóanyag egyenértékűsége tekintetében történő módosításáról (HL L 108., 2021.3.29., 1. o.).
      
      
         
            MELLÉKLET
            
                        Származási ország
                     
                     
                        Az alapanyag típusa (1)
                        
                     
                  
                        Kanada
                     
                     
                        St, SO, P, C, CM
                     
                  
                        Norvégia
                     
                     
                        St, SO, P, C, CM
                     
                  
                        Szerb Köztársaság
                     
                     
                        St, SO, P, C, CM
                     
                  
                        Svájc
                     
                     
                        St, SO, P, C, CM
                     
                  
                        Törökország
                     
                     
                        St, SO, P, C, CM
                     
                  
                        Egyesült Királyság (2)
                        
                     
                     
                        St, SO, P, C, CM
                     
                  
                        Egyesült Államok
                     
                     
                        St, SO, P, C, CM
                     
                  
               (1)  Az ezen oszlopban használt rövidítések jelentése a következő:
            
                        St
                     
                     
                        :
                     
                     
                        Állomány
                     
                  
                        SO
                     
                     
                        :
                     
                     
                        Magtermesztő ültetvény
                     
                  
                        P
                     
                     
                        :
                     
                     
                        Testvérvonal(ak) szülei
                     
                  
                        C
                     
                     
                        :
                     
                     
                        Klón
                     
                  
                        CM
                     
                     
                        :
                     
                     
                        Klónkeverék.
                     
                  
               (2)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.